Fredric Henric af Chapman
Store norske leksikon,Teknologi og industri,Transport,Sjøfart og skipsindustri,Skipsbygging,Skipskonstruktører
Fredric Henric af Chapman var en svensk admiral og skipskonstruktør. Han var verftssjef ved marineverftet i Karlskrona i årene 1782 til 1793, en periode der verftet hadde en av sine glansperioder. Blant annet ble det bare i årene 1782 til 1785 bygd hele ti linjeskip, ti fregatter og en rekke mindre fartøy av ulikt slag.
Fredrik Henric av Chapman tegnet alle skipene selv, og han skal være den første i verden som satte igang serieproduksjon av skip. Som verftssjef i Karlskrona innførte han nye konstruksjoner og forbedringer både ved skipene og verftet.Chapman gav ut avhandlinger og lærebøker om skipskonstruksjon, blant annet Architectura Navalis Mercatoria i 1775. Han ble adlet i 1772. Les mer i Store norske leksikon skip verft Litteratur Harris, Daniel G.: F.H. Chapman: The First Naval Architect and his Work, 1989, isbn 0-85177-486-5, Finn boken  Nyström, Marianne: Fredrik Henrik af Chapman: Varvschef och familjefar, 2003, isbn 91-7203-530-7, Finn boken